ටාර්ඩිග්‍රේඩ් සතුව දිගැටි, තර සිරුරක් පවතින අතර, කෙටි පාද අටක් සහිත වේ. ජල වලසුන් යන නාමයෙන් පවා හඳුන් වන මොවුන් වර්ධනය කුඩා ධාන්‍ය ඇටයක් හෝ වැලි කැටයක් හෝ දූවිලි අංශුවක් තරම් වන බැව් කියැවේ. මෙම ජීවීන් අර්ධ - ජලචර ජීවීන් විශේෂයක් ලෙස සැලකෙන අතර ඔවුන්ට ජලජ පරිසර පද්ධතියක් තුළ මෙන්ම ගොඩබිම් පරිසර පද්ධතියක් තුළ දී පවා නොනැසී පැවතීමේ හැකියාව පවතී. මෙම පරාසය සාගර, ජලාශ, වැව්, කඳුකර ප්‍රදේශ, වනාන්තර හෝ වැලි සහිත ශුෂ්ක කලාප දක්වා විහිදී යා හැකියි. මොවුන් ලෝකය පුරා සෑම ස්ථානයකින් පාහේ වාර්තා වී ඇති අතර ඇන්ටාක්ටිකාවේ ග්ලැසියර හා සක්‍රීය ගිනිකඳුවල පවා ජීවත් වන බව සඳහන්. දියසෙවල සහිත පරිසර පද්ධතීන් තුළ මොවුන් බහුල වශයෙන් ජීවත් වේ.  ටාර්ඩිග්‍රේඩ් ජීවීන් සොබාදහමේ පුරෝගාමීන් ලෙස සලකනු ලබන අතර අලුත් ජීවය පවත්වා ගැනීමට අපහසු පරිසර පද්ධතීන් තුළ කොලනි තනාගනී. විද්‍යාඥයින් ප්‍රකාශ කරනුයේ මොවුන් සාගරය හැරදා වියලි ගොඩබිමට පැමිණි මුල්ම ජීවීන් අතර සිටින්නට ඇති බවය. සම්පූර්ණ වශයෙන් ක්‍රියාකාරී ටාර්ඩිග්‍රේඩ් ජීවියෙකුගේ ආයුකාලය මාස කීපයකට සීමා වේ.
ටාර්ඩිග්‍රේඩි සත්වයෙකු දක්නට ලැබෙන දුර්ලබ පරිසරයක් නම් කරන්න.
ඇන්ටාක්ටිකාවේ ග්ලැසියර